***« ΑΠΟΛΕΙΠΕΙΝ Ο ΘΕΟΣ ΑΝΤΩΝΙΟΝ», Κ.Π. ΚΑΒΑΦΗΣ***

*Ανήκει στην κατηγορία των ιστορικών ποιημάτων. Αναφέρεται κατά τον Πλούταρχο εις την εποχήν καθ΄ήν ο ηττηθείς Αντώνιος επολιορκείτο υπό του Οκταβίου εις την Αλεξάνδρειαν και την στιγμήν καθ΄ήν και αυτός ο προστάτης θεός Διόνυσιος τον εγκαταλείπει. Έχει διδακτικό- στοχαστικό χαρακτήρα, αφού δίνει παραινέσεις για μία στάση ζωής.*

***ΘΕΜΑ/ ΠΕΡΙΕΧΟΜΕΝΟ:*** *ο αξιοπρεπής τρόπος με τον οποίο πρέπει να αντιμετωπίζει ο άνθρωπος την αποτυχία.*

***ΚΥΡΙΟ ΝΟΗΜΑ:*** *όταν ο άνθρωπος φτάσει στην οριστική αποτυχία, στην τελική ήττα πρέπει να την αντιμετωπίζει με ψυχραιμία, θάρρος και κυρίως με αξιοπρέπεια.*

***ΔΟΜΗ:***

* *1η ενότητα- « προτροπή για ψυχραιμία μπροστά στην κατάρρευση*
* *2η ενότητα- « προτροπή για αποδοχή της πραγματικότητας»*
* *3η ενότητα- « ο αποχαιρετισμός της Αλεξάνδρειας/ προτροπή για θάρρος και αξιοπρέπεια»*

***Ο ΘΙΑΣΟΣ:*** *στους στίχους 1-8 ο ποιητής προτρέπει τον Αντώνιο να αντιμετωπίσει με ψυχραιμία την κατάρρευση και το τέλος που πλησιάζει ραγδαία. Πρώτα δίνει τις προηγούμενες επιτυχίες, τη δόξα και την καλή τύχη με τη συμβολική σκηνή του διονυσιακού θιάσου. Εμφανίζεται ο προστάτης του με τον θίασο του, με φασαρία, με μουσικές. Ο θίασος σιγά- σιγά απομακρύνθηκε, έσβησαν και οι μουσικές. Στο περιστατικό δόθηκε η ερμηνεία ότι ο θεός Διόνυσος εγκατέλειψε τον προστατευόμενο του και έτσι θα έρθει η αποτυχία, η κατάρρευση, το τέλος για τον Αντώνιο και ότι το παράθυρο είναι το μέσο επικοινωνίας με την προηγούμενη ευτυχία και επιτυχία στη ζωή.*

***ΣΤΟΙΧΕΙΑ ΚΑΤΑΡΡΕΥΣΗΣ:*** *στους στίχους 3-6 παρουσιάζονται, 1. Η εύνοια της τύχης, η οποία υποχωρεί και τον εγκαταλείπει, 2. Τα έργα του ( στρατιωτικοπολιτικά) , που έχουν αποτύχει, 3. Τα σχέδια και οι φιλοδοξίες του, που αποδείχτηκαν λανθασμένα.*

***ΠΡΟΤΡΟΠΗ:*** *η στιγμή της οποιασδήποτε εξωτερικής κατάρρευσης και συνειδητοποίησης της αποτυχίας, όταν μάλιστα αυτή είναι ολοκληρωτική και τελεσίδικη, είναι κρίσιμη και έχει αντανάκλαση στον ψυχικό βίο, δημιουργώντας τραγικές ψυχικές καταστάσεις και ανάλογες εξωτερικές εκδηλώσεις. Αν ο άνθρωπος αφεθεί στην κυριαρχία των έντονων συναισθημάτων, ενδέχεται να καταρρεύσει και ψυχικά, ενώ με τις ασυγκράτητες εκδηλώσεις θα εκτεθεί και θα φτάσει στον εξευτελισμό και στην ταπείνωση. Θέλοντας να τον προφυλάξει του δίνει νουθεσίες για ψυχική δύναμη.*

* ***« Αποχαιρέτα την , την Αλεξάνδρεια που φεύγει»:*** *να είναι ψυχικά προετοιμασμένος και μάλιστα από καιρό, για την αποφυγή του αιφνιδιασμού, να είναι οπλισμένος με ψυχραιμία και θάρρος, ώστε να συνειδητοποιήσει και να αποδεχτεί τη νέα κατάσταση*
* ***« Μη ανοφέλετα θρηνήσεις»:*** *οι συναισθηματικές εξάρσεις δεν έχουν κανένα νόημα, κανένα θετικό αποτέλεσμα*
* ***« Σαν έτοιμος….»:*** *να ενεργήσεις σαν να ήσουν έτοιμος, όπως θα ενεργούσε ένας που θα ήταν έτοιμος. Η συμβουλή λοιπόν δίνεται, διότι δεν είναι έτοιμος*

***ΣΗΜΑΣΙΟΛΟΓΙΚΗ ΚΑΙ ΔΟΜΙΚΗ ΛΕΙΤΟΥΡΓΙΑ ΣΤΙΧΩΝ 7-8:*** *κλείνουν το κύριο νόημα του ποιήματος. Ο άνθρωπος πρέπει να είναι ψυχικά προετοιμασμένος για την αποτυχία και αν αυτή έρθει να την αποδεχτεί με αποφασιστικότητα, ψυχραιμία και αξιοπρέπεια. Λειτουργούν συνδετικά με τους προηγούμενους και τους επόμενους. Οι στ. 1-6, δίνουν την αφόρμηση για την προτροπή των δύο ενδιάμεσων στίχων, ενώ οι επόμενοι 9-19 , δίνουν αναλυτικά το περιεχόμενο των στ. 7-8 ως προς την αντιμετώπιση της αποτυχίας.*

***ΑΛΕΞΑΝΔΡΕΙΑ ΚΑΙ ΑΝΤΩΝΙΟΣ: ΟΙ ΣΥΜΒΟΛΙΣΜΟΙ***

***ΑΛΕΞΑΝΔΡΕΙΑ:*** *η επιτυχία στη ζωή, η ίδια η ζωή , αφού σε αυτήν την πόλη έζησε, κατάστρωσε τα σχέδια του και είχε τόσες επιτυχίες. Ο ποιητής βάζει την Αλεξάνδρεια να φεύγει, να εγκαταλείπει τον Αντώνιο, όπως ο θεός Διονύσιος. Επομένως αντικαθιστά το Διονύσιο και έτσι θεοποιείται.*

***ΑΝΤΩΝΙΟΣ:*** *συμβολίζει τον επιτυχημένο άνθρωπο, ο οποίος όμως κάποτε έρχεται ξαφνικά αντιμέτωπος με την πλήρη και οριστική αποτυχία, με την ήττα και την ολοκληρωτική καταστροφή, που έχει βέβαια μέσα του κάποιον αντίχτυπο.*

***ΠΡΟΤΡΟΠΗ ΓΙΑ ΑΠΟΔΟΧΗ ΤΗΣ ΠΡΑΓΜΑΤΙΚΟΤΗΤΑΣ***

***« μάταιες ελπίδες τέτοιες μην καταδεχτείς»:*** *ο άνθρωπος έχει την τάση να δυσκολεύεται να αποδεχτεί την πραγματικότητα, όταν αυτή είναι τραγική και δυσάρεστη. Κλιμακώνοντας τις προτροπές ο ποιητής του συνιστά να αποδεχτεί την αποτυχία ως πραγματικότητα και να μην την ξεπεράσει, προσπαθώντας να αυτοπαρηγορηθεί και να απαλύνει την ψυχική του δοκιμασία με την ιδέα ότι δεν επρόκειτο για αποτυχία και ότι απλώς έτσι του φάνηκε. Μία τέτοια αυταπάτη θα ήταν χειρότερη από τους θρήνους και τη μεμψιμοιρία. Να μην προσπαθήσεις να ξεγελάσεις τον εαυτό σου, πιστεύοντας ότι όλα τα είδες στον ύπνο σου και ότι παράκουσες και η φασαρία με τις μουσικές δεν προερχόταν από τον θίασο του Διονύσου.*

***ΑΠΟΧΑΙΡΕΤΙΣΜΟΣ ΤΗΣ ΑΛΕΞΑΝΔΡΕΙΑΣ***

* *« πλησίασε σταθερά προ το παράθυρο» : να έρθει πρόσωπο με πρόσωπο με την αποτυχία, ψύχραιμα, θαρραλέα και με υψηλό ηθικό*
* *« με των δειλών τα παρακάλια και παράπονα» : να δείξει αξιοπρέπεια χωρίς να αφεθεί στον εξευτελισμό*
* *Αντιστρέφοντας τα πράγματα, να βρει απόλαυση μέσα στην αποτυχία με την ανάμνηση των επιτυχιών και των απολαύσεων του παρελθόντος*
* *Να συνειδητοποιήσει και να αποδεχτεί τη νέα κατάσταση να το πάρει απόφαση ότι δεν έχει τίποτε να περιμένει*

***ΓΛΩΣΣΙΚΕΣ ΠΑΡΑΤΗΡΗΣΕΙΣ/ ΥΦΟΣ:*** *η ιδιότυπη γλώσσα του Καβάφη. Πεζολογική, γυμνή από περιττά καλλωπιστικά στοιχεία, π.χ. εντυπωσιακά επίθετα, όπως αόρατος, εξαίσιες, έτοιμος, θαρραλέος, μάταιες, τελευταία, εξαίσια, μυστικού, τα οποία δεν έχουν διακοσμητικό χαρακτήρα και δε λειτουργούν ως λυρικά συμπληρώματα των προσδιοριζόμενων ουσιαστικών, αλλά δίνουν σε αυτά τα καίρια γνωρίσματα με τα οποία χρωματίζονται και λειτουργούν νοηματικά στο ποίημα. Δεν είναι στοιχεία τεχνικής, αλλά του στοχαστικού περιεχομένου του ποιήματος.*

*Το ύφος διακρίνεται από σαφήνεια, λιτότητα, διαύγεια, υποβλητικότητα, ενώ το β΄πρόσωπο προσδίδει αμεσότητα.*

***« Παραινετικός τόνος»:*** *τον προκαλούν τα εξής στοιχεία*

* *Τα ρήματα στις κύριες προτάσεις επιθυμίας, είναι διατυπωμένα σε προστακτική ή σε αποτρεπτική υποτακτική και δίνουν την αίσθηση αμεσότητας, σαν να βρίσκεται κοντά σε αυτόν που συμβουλεύει*
* *Επαναλήψεις των συμβουλών, για να συνειδητοποιηθούν*
* *Ισοζύγιασμα αποτροπών – προτροπών. Εναλλαγή αρνητικών- θετικών ενοτήτων*

***ΣΤΙΧΟΥΡΓΙΑ:*** *ανισοσύλλαβοι στίχοι, ανομοιοκατάληκτοι, ιαμβικοί. Κοφτός τόνος, έλλειψη τελείας, που δίνει ρυθμό γρήγορο και μουσικό και μία αίσθηση λυρισμού και αμεσότητας*

***ΣΤΟΙΧΕΙΑ ΤΕΧΝΙΚΗΣ:***

* *Το β’ πρόσωπο*
* *Παραινετικός , προτρεπτικός τόνος*
* *Επανάληψη στίχων*
* *Σύμβολα*
* *Θεατρικότητα. Υπάρχει ένα πρόσωπο που μιλά ( ποιητής) και απευθύνει τον λόγο σε ένα άλλο πρόσωπο ( βουβό). Φανταζόμαστε το εξής σκηνικό: ένα παλάτι και από το παράθυρο του περνά, χορεύοντας και τραγουδώντας μία παρέα ανθρώπων ( ένας θίασος). ‘Έχουμε λοιπόν πρωταγωνιστή, δευτεραγωνιστή, κομπάρσους, σκηνικό λόγο και χορό.*

***ΠΡΟΒΟΛΗ ΗΧΟΥ:*** *εξαίσιες μουσικές, φωνές, απολαυστικοί ήχοι, εξαίσια όργανα. Συμβολίζει τη ευτυχία του παρελθόντος, που εγκαταλείπει τραγικά τον Αντώνιο*

***« Δίνεται έμφαση στην ανθρώπινη αξιοπρέπεια, στο χρέος, στην αποφυγή για οποιουδήποτε τιμήματος του εξευτελισμού».***